Ελληνικό Ίδρυμα Πολιτισμού

Το **Ελληνικό Ίδρυμα Πολιτισμού** ιδρύθηκε το 1992 και αποτελεί πολιτιστικό και εκπαιδευτικό οργανισμό, με έδρα την Αθήνα, ο οποίος στοχεύει στην προώθηση της ελληνικής γλώσσας και του ελληνικού πολιτισμού. Θεμελιωτής του οργανισμού είναι ο Ιωάννης Γεωργάκης ο οποίος ήταν ιδρυτής και πρώτος Πρόεδρος του Ελληνικού Ιδρύματος Πολιτισμού. Ο Γεωργάκης είχε σαν όραμα να ιδρύσει έναν θεσμό για τον ελληνικό πολιτισμό στο εξωτερικό.

## Ιστορία
[αριστερά|μικρογραφία| Το κτίριο του Κέντρου στην [Οδησσός|Οδησσό της Ουκρανίας|240x240px]]
Η πρώτη οργανωτική δομή του ιδρύματος καθιέρωσε τη λειτουργία ενός διοικητικού συμβουλίου, το οποίο εξέλεγε τον πρόεδρο και τα μέλη του εκτελεστικού συμβουλίου. Από το 1994 και μετά, με διαδοχικές νομοθετικές πράξεις, η δομή του οργανισμού τροποποιήθηκε και το Υπουργείο Πολιτισμού προτείνει τον πρόεδρο και διορίζει τα μέλη του εκτελεστικού συμβουλίου. 

Το 2002, το ίδρυμα πέρασε υπό την εποπτεία του ελληνικού Υπουργείου Πολιτισμού, με το Υπουργείου Εξωτερικών να εκπροσωπείται στο διοικητικό συμβούλιο του ιδρύματος από τον επικεφαλής της Διεύθυνσης Εκπαιδευτικών και Πολιτιστικών Θεμάτων του υπουργείου, ενώ και το Υπουργείο Παιδείας έχει έναν εκπρόσωπο. Το 2014 έγινε η συγχώνευση ανάμεσα στο Εθνικό Κέντρο Βιβλίου και το Ελληνικό Ίδρυμα Πολιτισμού. Το Εθνικό Κέντρο για το Βιβλίο ήταν υπεύθυνο για την εφαρμογή της εθνικής πολιτικής για την προώθηση του βιβλίου. Εκδότες, συγγραφείς, μεταφραστές, βιβλιοθηκονόμοι και βιβλιοπώλες συμμετείχαν ενεργά στις προσπάθειες του Εθνικού Κέντρου Βιβλίου. Μέσω της απορρόφησης του Εθνικού Κέντρου Βιβλίου από το Ελληνικό Ίδρυμα Πολιτισμού, το ίδρυμα είναι υπεύθυνο για τη διοργάνωση της διεθνούς έκθεσης βιβλίου της Θεσσαλονίκης.

Από την ίδρυσή του, το διοικητικό συμβούλιο του Ελληνικού Ιδρύματος Πολιτισμού έχει επικεντρώσει τις προσπάθειες του στην ίδρυση γραφείων στο εξωτερικό, θεωρώντας αυτή τη πράξη σαν σημαντική βοήθεια στην προσπάθεια του να προωθήσει και να αναπτύξει τον ελληνικό πολιτισμό στο εξωτερικό. Το Ίδρυμα έχει γραφεία στις εξής πόλεις του εξωτερικού: Ουάσιγκτον Π.Κ., Πεκίνο, Αλεξάνδρεια, Βελιγράδι, Βερολίνο, Βουκουρέστι, Λευκωσία, Λονδίνο, Οδησσός, Σόφια και Τεργέστη. Σε ορισμένα από αυτά τα γραφεία παραδίδονται μαθήματα ελληνικών.

Το Ίδρυμα είναι επικεφαλής του ελληνικού δικτύου του Ιδρύματος Άνα Λιντ για την Ευρωμεσογειακή Συνεργασία και τον Διάλογο μεταξύ Πολιτισμών. Επίσης, το ίδρυμα αποτελεί μέλος της Ένωσης Εθνικών Ινστιτούτων Πολιτισμού της Ευρωπαϊκής Ένωσης. 

Τα κεντρικά γραφεία του Ιδρύματος βρίσκονται στην παλαιά κατοικία του Πρόδρομου Μποδοσάκη στο Παλαιό Ψυχικό.

## Πρωτοβουλίες

Σήμερα, το Ίδρυμα πραγματοποιεί διάφορες δραστηριότητες για την προώθηση του ελληνικού πολιτισμού. Παράλληλα, από το 2014 το ίδρυμα διοργανώνει την πενθήμερη Διεθνή Πολιτιστική Ακαδημία, και λαμβάνει χώρα σε περιοχές με σημασία στην ελληνική ιστορία όπως η Αρχαία Ολυμπία. Η Ακαδημία έχει στόχο να αποτελέσει σημείο συνάντησης ερευνητών, διπλωματών και εκπροσώπων του πολιτισμού, των μέσων ενημέρωσης, των τεχνών, κ.ά.

### Μιλάμε Ελληνικά
Το  προσφέρει μαθήματα Νέας Ελληνικής στα παραρτήματα και τις εστίες του στην Αλεξάνδρεια, το Βελιγράδι, το Βουκουρέστι, την Οδησσό και την Τεργέστη. Το παράρτημα της Αλεξάνδρειας προσφέρει επίσης και μαθήματα Αρχαίας Ελληνικής. Όλα τα παραρτήματα του ΕΙΠ λειτουργούν ως εντεταλμένα κέντρα εξετάσεως του Κέντρου Ελληνικής Γλώσσας για την επίσημη πιστοποίηση τίτλου ελληνομάθειας.

### Διεθνής Έκθεση Βιβλίου Θεσσαλονίκης

Η Διεθνής Έκθεση Βιβλίου Θεσσαλονίκης (ΔΕΒΘ) ιδρύθηκε το 2004 από το ΕΚΕΒΙ και από το 2014 βρίσκεται υπό την αιγίδα του ΕΙΠ. Η  προσελκύει κάθε χρόνο περισσότερους από 400 εκδότες, αντιπροσωπείες από 30 χώρες, 65.000 επισκέπτες, ενώ πραγματοποιούνται και 200 πολιτισμικές εκδηλώσεις. Μέσω της ΔΕΒΘ το Ελληνικό Ίδρυμα Πολιτισμού συμμετέχει σε Διεθνείς Έκθεσεις Βιβλίου στο εξωτερικό, όπως στη Φραγκφούρτη, στην Κωνσταντινούπολη, στο Κιέβο και στο Βελιγράδι.

### Διεθνής Πολιτισμική Ακαδημία

Η Διεθνής Πολιτισμική Ακαδημία ιδρύθηκε το 2014 με στόχο να συγκεντρώσει ερευνητές, διπλωμάτες και ενδιαφερόμενους φορείς από τους τομείς της πολιτιστικής διαχείρισης, των μέσων ενημέρωσης, των τεχνών, της πολιτικής και των διεθνών σχέσεων. Η ακαδημία προσφέρει 5ήμερα σεμινάρια, εργαστήρια και εκδρομές και πραγματοποιείται σε χώρους ιστορικής σημασίας στην Ελλάδα. Από το 2014 η Ακαδημία φιλοξενείται στην Αρχαία Ολυμπία και στο νησί της Ρόδου.

## Ιδιόκτητα μουσεία του ιδρύματος
Το Ίδρυμα έχει δώσει σημαντικό βάρος στους ιστορικούς και πολιτιστικούς δεσμούς που υπάρχουν μεταξύ της Ελλάδας και των παραπλήσιων χωρών. Το Ίδρυμα κατέχει το μουσείο Καβάφη στην Αλεξάνδρεια και το Μουσείο της Φιλικής Εταιρείας στην Οδησσό, τα μόνα ελληνόκτητα μουσεία εκτός Ελλάδας.
μικρογραφία|Μουσείο Φιλικής Εταιρείας Οδησσού - τραπεζαρία

### Μουσείο Καβάφη

Το Μουσείο Καβάφη ήταν πρωτοβουλία του Κωστή Μοσκώφ. Το μουσείο ιδρύθηκε το 1992. Το μουσείο βρίσκεται στο σπίτι του Καβάφη. Το εσωτερικό του σπιτιού έχει ανακαινιστεί και βελτιωθεί με λεπτομέρεια ώστε να δίνει στον επισκέπτη την ατμόσφαιρα της εποχής του Καβάφη. Τα εκθέματα του μουσείου καταγράφουν τη ζωή και το έργο του ποιητή.
### Μουσείο Φιλικής Εταιρείας

Το Μουσείο Φιλικής Εταιρείας ιδρύθηκε το 1979 από το Ιστορικό - Λαογραφικό Μουσείο της Οδησσού. Από το 1994 βρίσκεται στην σημερινή έδρα του, στο κτίριο όπου ιδρύθηκε η Φιλική Εταιρεία.

Στην τριετία ανάμεσα στο 1991 και το 1993 το Ελληνικό Ίδρυμα Πολιτισμού αποκατέστησε το μουσείο της Φιλικής Εταιρείας, βοηθούμενο από ιδιώτες όπως η Ένωση Ποντίων Αξιωματικών και φορείς όπως τον Εμπορικό Σύλλογο Πειραιώς, το Μουσείο Περιφερειακής Ιστορίας της Οδησσού και μουσεία από την Ελλάδα. Στη δημιουργία, αναδιοργάνωση και θεματολογία το ΕΙΠ συνεργάστηκε με την Ιστορική και Εθνολογική Εταιρεία της Ελλάδας.
## Παραπομπές


## Εξωτερικοί σύνδεσμοι
* 

Κατηγορία:Ιδρύματα
Κατηγορία:Ελληνική γλώσσα
Κατηγορία:Ελληνικός πολιτισμός
Κατηγορία:Οργανώσεις με έδρα την Ευρώπη